ICN ควักเงิน 35.7 ลบ.ซื้อหุ้น “เอ็กซ์เปิร์ท เอ็นจิเนียริ่งฯ” 51% เสริมแกร่งธุรกิจโครงข่าย
ICN ควักเงิน 35.7 ลบ.ซื้อหุ้น “เอ็กซ์เปิร์ท เอ็นจิเนียริ่งฯ” 51% เสริมแกร่งธุรกิจโครงข่าย
25 ธ.ค. 2561

บริษัท อินฟอร์เมชั่น แอนด์ คอมมิวนิเคชั่น เน็ทเวิร์คส จำกัด (มหาชน) หรือ ICN เปิดเผยว่า บริษัทจะเข้าลงทุนในบริษัท เอ็กซ์เปิร์ท เอ็นจิเนียริ่ง แอนด์ คอมมูนิเคชั่น (EEC) ซึ่งประกอบธุรกิจวางระบบสื่อสารโทรคมนาคมและเทคโนโลยี
โดยจะเข้าซื้อหุ้น EEC ในสัดส่วน 51% คิดเป็นมูลค่า 35.7 ล้านบาท ซึ่งคาดว่าจะเข้าลงนามในสัญญาโอนหุ้นได้ภายในเดือนม.ค.62 และจะดำเนินการโอนหุ้นเสร็จสิ้นภายในเดือนเดียวกัน
สำหรับการลงทุนครั้งนี้มีวัตถุประสงค์เพื่อเพิ่มศักยภาพทางธุรกิจและขยายโอกาสในการเสริมสร้างธุรกิจให้กับบริษัท
อย่างไรก็ตาม การลงทุนดังกล่าวเป็นไปตามมติที่ประชุมคณะกรรมการบริษัทเมื่อวันที่ 7 ส.ค.61 โดยแหล่งเงินลงทุนจะมาจากเงินทุนหมุนเวียนภายในของบริษัท